**УТВЪРДИЛ:**

**ЙОРДАНКА ГОЧЕВА**

**ДИРЕКТОР НА**

**ОД „ЗЕМЕДЕЛИЕ”**

**ГР. КЪРДЖАЛИ**

# П Р О Т О К О Л

 **от работата на комисия, назначена със Заповед №КЖ-125/19.10.2016 г. на директора на ОД „Земеделие” гр. Кърджали, със задача да разгледа и оцени постъпилите оферти в срок, за участие в процедура за възлагане на обществена поръчка на стойност по чл. 20, ал. 3 от ЗОП, чрез събиране на оферти с обява, с предмет: „Доставка чрез закупуване на един брой неупотребяван автомобил за нуждите на Областна дирекция „Земеделие” гр. Кърджали”**

Днес, 19.10.2016 г., от 10:00 часа, в сградата на ОД „Земеделие” гр. Кърджали, на основание заповед №КЖ-125/19.10.2016 г. на директора на ОД „Земеделие” гр. Кърджали, комисия в състав:

 **Председател:** Огнян Колев Иванов – директор на Д „АПФСДЧР” при ОД „Земеделие” гр. Кърджали

 **Членове:** 1. Веселина Искренова Аланова – гл. юрисконсулт в Д „АПФСДЧР” при ОД „Земеделие” гр. Кърджали.

 2. Мария Христова Карталова – ст. счетоводител в Д „АПФСДЧР“ при ОД „Земеделие” гр. Кърджали

 на основание чл. 192 от ЗОП, във връзка с чл. 97, ал. 4 от ППЗОП, се събра със задача да разгледа и оцени постъпилите оферти в срок, за участие в процедура за възлагане на обществена поръчка на стойност по чл. 20, ал. 3 от ЗОП, чрез събиране на оферти с обява, с предмет: **„Доставка чрез закупуване на един брой неупотребяван автомобил за нуждите на Областна дирекция „Земеделие” гр. Кърджали”.**

С обява с изх. №1/05.10.2016 г. на директора на ОД „Земеделие” гр. Кърджали за възлагане на обществена поръчка на стойност по чл. 20, ал. 3 от ЗОП, чрез събиране на оферти с обява е определен срок за подаване на оферти за участие до 13.10.2016 г. В определения срок за подаване на оферти, в деловодството на ОД „Земеделие” гр. Кърджали е постъпила 1 /един/ брой оферта, а именно:

* Оферта с вх. №1/12.10.2016 г., 09:50 часа от „Еуратек Ауто” ООД, гр. София, ул. „Хан Кубрат” №27.

На основание чл. 188, ал. 2 от ЗОП, срокът за получаване на оферти е удължен, тъй като в първоначално определения са получени по-малко от три оферти. На основание чл. 96, ал. 3 от ЗОП е публикувана информация в Портала за обществени поръчки на Агенцията по обществени поръчки с уникален номер 9057429, в която е посочен удължения срок, а именно до 17:30 часа на 18.10.2016 г.

В допълнително определения срок, в деловодството на ОД ‘Земеделие” гр. Кърджали не са постъпили оферти.

Съгласно разпоредбата на чл. 188, ал. 3 от ЗОП, след изтичане на удължения срок, получените оферти се разглеждат и оценяват, независимо от техния брой.

Офертата се представи на членовете на комисията в запечатана, непрозрачна опаковка, с ненарушена цялост, заедно с протокола по чл. 48, ал. 6 от ППЗОП, след което бяха подписани декларации по чл. 103, ал. 2 от ЗОП.

Комисията продължи работа с отваряне на получената оферта, а именно:

1.Комисията отвори оферта с вх. №1/12.10.2016 г. на „Еуратек Ауто” ООД и установи, че офертата е подадена в съответствие с изискванията на Закона за обществените поръчки и документацията за участие – в запечатана, непрозрачна опаковка, с ненарушена цялост.

При проверка на документите за административно съответствие със списъка, приложен към офертата, комисията констатира, че всички документи, посочени в списъка са налице. В съответствие с разпоредбата на чл. 97, ал. 3 от ППЗОП, комисията обяви ценовото предложение на участника за изпълнение на предмета на настоящата обществена поръчка.

В представената оферта, участникът **„Еуратек Ауто” ООД** е направил следното предложение:

1.Комисията извърши проверка за съответствие на представените документи от офертата на участника, с критериите, поставени от Възложителя, респективно извърши констатации за пълнота на представените документи, съобразно изискванията на Документацията за участие в процедурата и констатира следното:

2. Представената оферта с вх. №1/12.10.2016 г. от „Еуратек Ауто” ООД, съдържа всички документи, изискани от Възложителя, съгласно Документацията за участие, във връзка с възлагане на обществена поръчка на стойност по чл. 20, ал. 3 от ЗОП, чрез събиране на оферти с обява.

Участникът отговаря на минималните критерии за подбор, поставени от Възложителя.

 3.Комисията пристъпи към разглеждане на техническото предложение на участника:

 3.1.Участникът, **„Еуратек Ауто” ООД,** е изготвил техническо предложение, отговарящо на изискванията на Възложителя. Комисията не констатира несъответствия.

4.Предложена цена за изпълнение на поръчката – **28 782.50** (двадесет и осем хиляди седемстотин осемдесет и два лева и петдесет стотинки) **лева без ДДС.**

 5.Комисията пристъпи към оценка на представената оферта по обявения критерий за извършване на избор на изпълнител – „икономически най – изгодна оферта”, съгласно разпоредбата на чл. 70, ал. 2, т. 1 от ЗОП.

 След като извърши оценяване на офертата по критерия „най - ниска цена”, комисията класира допуснатия участник, както следва:

 5.1. **„Еуратек Ауто” ООД , I – во място**.

 **Предвид изложеното,** **комисията взе единодушно решение, предлага на Възложителя:**

Обществена поръчка с предмет: **„Доставка чрез закупуване на един брой неупотребяван автомобил за нуждите на Областна дирекция „Земеделие” гр. Кърджали”,** да бъде възложена на участника **„Еуратек Ауто” ООД,** като със същия бъде сключен писмен договор.

На основание чл. 97, ал. 4 от ППЗОП, комисията представя на Възложителя настоящия протокол за утвърждаване.

**Комисия:**

**Председател:**  **/п/**

 **/О. Иванов/**

**Членове:**

1. **/п/**

 **/В. Аланова/**

1. **/п/**

 **/М. Карталова/**